हल : आपको उम्र के अनुसार अपनी भोजन संबंधी आदतें बदलने की जरूरत होती है। आपको नियमित रूप से कुछ शारीरिक व्यायाम भी करते रहना चाहिए। दावतों में बहुत कम ही खाया करें और ज्यादा तो कभी न खाएँ। अपने भोजन में विविधता बढ़ाएँ और मिश्रित सब्जियों, मिश्रित सलाद, विभिन्न तरह के मसालों को शामिल करें, जिनके बारे में अगले अध्याय में व्यंजनों में बताया गया है। जब हम युवा होते हैं, तो हमारा शरीर अनियमितताओं और अधिकता को आसानी से सहन कर लेता है और प्रकृति में वापस लौट आता है, हालाँकि युवावस्था के अंत में, शरीर का ओज कम होने लगता है और हमें अधिक ध्यान देने की जरूरत होती है। संक्षेप में, विभिन्न घटकोंवाला भोजन नियमित रूप से ग्रहण करें, लेकिन ज्यादा कभी न खाएँ। व्यायाम और रसायन ग्रहण करने से शक्ति बनाए रखने में मदद मिलेगी और आपका वजन ज्यादा होने से रोकने में सहायता मिलेगी।